**bacc exhibition**

**สถานพักตากอากาศ**

**นิทรรศการศิลปะเพื่อภูมิทัศน์แห่งการพัก**

**จัดแสดงระหว่างวันที่ : 4 ตุลาคม - 24 พฤศจิกายน 2556**

**สถานที่: ห้องนิทรรศการหลัก ชั้น 8 หอศิลปวัฒนธรรมแห่งกรุงเทพมหานคร**

**ดำเนินงานโดย: ฝ่ายนิทรรศการ หอศิลปวัฒนธรรมแห่งกรุงเทพมหานคร**

**เปิดนิทรรศการ 3 ตุลาคม 2556 เวลา 18:30 น.**

Concept

ในบรรยากาศแห่งการรุดหน้าของการดำเนินชีวิต การดึงตัวตนให้หยุดหรือช้าลงเกือบจะเป็นสิ่งที่ต้านทานอย่างสิ้นเชิง กับกระแสความเร็วของโลก ความสำคัญในเวลาแห่งการพัก ถูกแลกกับความต้องการอันหลากหลายของชีวิต เพื่อสร้าง ภูมิทัศน์ของสิ่งรายล้อมรอบตัว ประกอบขึ้นเป็นภาพความหมายของตัวตน จัดสร้างตำแหน่งของตนต่อโลกรอบข้าง แต่ในขณะที่เราตอบสนองอย่างรวดเร็วต่อภูมิทัศน์ภายนอก เป็นเรื่องง่ายที่เรามองข้ามดินแดนภายใน ที่พื้นที่ส่วนบุคคลประกอบภาพของตัวตนที่สำคัญยิ่งกว่า ภูมิทัศน์ที่มนุษย์ตอบรับต่อโลกภายนอก อาจมีความหมายอยู่ในสิ่งที่ตาเห็น ย่อมต่างจากความหมายของดินแดนภายในสร้างผ่านการสะสมข้อมูลขั้นละเอียด ผ่านประสบการณ์การรับรู้และสัมผัส

ภูมิทัศน์หรือทัศนะแห่งการมองโลก เปรียบได้กับการมองเห็นจักรวาลอันกว้างใหญ่ มีพื้นที่ทั้งภายในและภายนอกอยู่ร่วมกันเป็นคู่ขนาน และมีเส้นต่างของการรับรู้แค่การบิดเปลี่ยน ในทาง[ดาราศาสตร์](http://th.wikipedia.org/wiki/%E0%B8%94%E0%B8%B2%E0%B8%A3%E0%B8%B2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C) คำว่า ‘พารัลแลกซ์’ (Parallax) ให้ความหมายของการมองเปลี่ยนมุมที่นำมาประเมินระยะ สร้างมิติแห่งความลึก เอื้อให้เห็นตำแหน่งของสิ่งต่างๆ มุมมองต่อโลกที่เราสามารถบิดเปลี่ยนคือสาระสำคัญในที่นี้ ที่สามารถอธิบายความหมายของการพักควบคู่กันไปกับการดำเนินชีวิต บิดเปลี่ยนทัศนะจากภายนอกสู่ภายใน ขับเคลื่อนเวลาด้วยกฏแห่งความช้าและความเข้าใจ ในการเดินทางเหลื่อมมุมไร้เงื่อนไขของเวลา ได้สร้างทางพิเศษเฉพาะบุคคลเพื่อค้นหาทิศทางของตน ปลดปล่อย หลีกหนี หลบภัย ทำความเข้าใจซึ่งตัวตน เพื่อรักษาคุณสมบัติอันเปราะบางที่สำคัญของตนให้ปลอดภัยจากเงื่อนไขรอบข้าง

ในพื้นที่ เวลา และความเป็นเจ้าของซึ่งตัวตน คือความหมายของ ‘สถานพักตากอากาศ’ ที่ต้องอาศัยการเดินทางไปในอีกลักษณะ ในสถานที่นี้คือการบอกเล่าถึงความละเอียดของชีวิตด้วยเวลาที่ยืดขยาย สภาวะแปลกใหม่ที่อยู่ในความคุ้นชิน ความสัมพันธ์ฉันเพื่อนระหว่างมนุษย์ธรรมชาติ การแบ่งปันความเป็นไปได้พื้นที่เล็กๆ ในอาณาจักรอันยิ่งใหญ่แห่งความว่างเปล่า การกลับถึงบ้านที่ตั้งอยู่ในตัวเรา และที่พักอาศัยที่ไม่ใช่ก้อนสถาปัตยกรรม แต่เป็นสถานที่ที่ถูกค้นพบคุณค่าอันแท้จริงของการใช้ชีวิตอยู่ เหล่านี้เป็นส่วนหนึ่งของการส่งสารผ่านผลงานศิลปะต่างรูปแบบ ขยายความหมายของการพักพ้นสภาวะทางกายภาพ ในขณะที่แต่ละผลงานนำเสนอความคิดและความรู้สึก ก็ได้นำเสนอช่องว่างที่เอื้อสู่จินตนาการของการสร้างพื้นที่ จัดเตรียมเวลา เพื่อตอบสนองภูมิศาสตร์ทางความคิด สร้างภาพรวมแห่งการพัก รอการค้นพบสำหรับแต่ละบุคคล

ภัณฑารักษ์ : พิชญา ศุภวานิช

ศิลปิน :

อาคิค อาว Akiq AW

จักรวาล นิลธำรงค์ Jakrawal Nilthamrong

ฌอง ลุค วิลมุท Jean Luc Vilmouth

ฌอง ดาวิด ไกยูเอ็ท Jean-David Caillouet

กรินทร์ พิศลยบุตร Karin Phisolyabut

ลิม ค็อค ยุง Lim Kok Yoong

ไมเคิล ลี Michael Lee

นิติ วัตุยา Niti Wattuya

อรวรรณ อรุณรักษ์ Orawan Arunrak

ปรีชญา ศิริพานิช Preechaya Siripanich

สนิทัศน์ ประดิษฐ์ทัศนีย์ Sanitas Pradittasnee

สันติ ลอรัชวี Santi Lawrachawee

สมบูรณ์ หอมเทียนทอง Somboon Hormtientong

สุริยะ อัมพันศิริรัตน์ Suriya Umpansirirat

อุเทน มหามิตร Uten Mahamid

วูฟกัง เบลวิงเกิล Wolfgang Bellwinkel

**โครงการริเริ่มและดำเนินงานโดย ฝ่ายนิทรรศการ หอศิลปวัฒนธรรมแห่งกรุงเทพมหานคร**

**สอบถามรายละเอียด**

**ฝ่ายการสื่อสารและประชาสัมพันธ์**

**หอศิลปวัฒนธรรมแห่งกรุงเทพมหานคร**

**939 ถ. พระรามที่ 1 แขวงวังใหม่**

**เขตปทุมวัน กรุงเทพมหานคร 10330**

**โทรศัพท์ 02 214 6630 โทรสาร 02 214 6639**

**www.bacc.or.th**

--

Short Description:

bacc exhibition:

**สถานพักตากอากาศ**

**นิทรรศการศิลปะเพื่อภูมิทัศน์แห่งการพัก**

**จัดแสดงระหว่างวันที่ : 4 ตุลาคม - 24 พฤศจิกายน 2556**

**สถานที่: ห้องนิทรรศการหลัก ชั้น 8 หอศิลปวัฒนธรรมแห่งกรุงเทพมหานคร**

**ดำเนินงานโดย: ฝ่ายนิทรรศการ หอศิลปวัฒนธรรมแห่งกรุงเทพมหานคร**

**เปิดนิทรรศการ 3 ตุลาคม 2556 เวลา 18:30 น.**

ด้วยพื้นที่ ผ่านเวลา และการเป็นเจ้าของซึ่งตัวตน บอกความหมายของ ‘สถานพักตากอากาศ’ ต่างจากความหมายเดิมที่เราคุ้นชิน นิทรรศการศิลปะเพื่อภูมิทัศน์แห่งการพัก นำเสนอทัศนะภายในที่เกี่ยวโยงกับโลกและสภาวะแวดล้อม เพื่อกระตุ้นให้เกิดมิติแห่งการมองส่วนบุคคล บิดเปลี่ยนการรับรู้จากภูมิทัศน์ภายนอกสู่ความเข้าใจการพักอันแท้จริงของโลกภายใน ด้วยการขยายความคิด และการรับรู้เกี่ยวกับพื้นที่ การเชื่อมโยงความรู้สึกสู่ความรู้ ผ่านกระแสเวลาที่ยึดคุณภาพแห่งความช้า และการมองเห็นตำแหน่งดุลยภาพของตนภายในจากทิศทางของโลกภายนอก ผลงานศิลปะต่างรูปแบบและเรื่องราวในสถานพักตากอากาศนี้ ขยายความหมายของภูมิทัศน์ เกื้อหนุนทัศนคติแห่งการพักที่พ้นสภาวะทางกายภาพ

--